
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 41
din 26 februarie 2015
privind schimbarea destinaţiei spaţiului situat în Municipiul Sighişoara, str. 1 Decembrie 1918 
 nr. 42 şi închirierea acestuia 

Consiliul Local al Municipiului Sighişoara, întrunit în şedinţă ordinară;               
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3202/10.02.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 2545/29.12.2014, înregistrată la Municipiul Sighişoara sub nr. 6/05.01.2015, formulată de către S.C. Apă Termic Transport S.A., cu referire la faptul că spaţiul cu destinaţia de farmacie, situat în Municipiul Sighişoara, str. 1 Decembrie 1918 nr. 42, aflat în administrarea societăţii, este liber, sens în care trebuie stabilită şi aprobată destinaţia spaţiului, precum şi închirierea prin licitaţie publică a acestuia;

Având în vedere adresa nr. 334/13.02.2015, înregistrată la Municipiul Sighişoara sub nr. 3702/16.02.2015, formulată de către S.C. Apă Termic Transport  S.A., cu privire la destinaţia propusă de această societate pentru spaţiul situat în Municipiul Sighişoara, str. 1 Decembrie 1918 nr. 42, respectiv de birouri consulting, avocaţi, notari;

Având în vedere că, spaţiul situat în Municipiul Sighişoara, str. 1 Decembrie 1918 nr. 42, nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;
Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 3201/10.02.2015, prin care se propune schimbarea destinaţiei spaţiului menţionat mai sus şi închirierea acestuia prin licitaţie publică cu strigare, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c” şi (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1.  Se aprobă schimbarea destinaţiei spaţiului situat în Municipiul Sighişoara, str. 1 Decembrie 1918 nr. 42, înscris în C.F. 52152-C1-U6 (nr. C.F. vechi 1669/I), sub nr. top. 1269/I, în suprafaţă utilă totală de 59,59 mp., aflat în administrarea S.C. Apă Termic Transport S.A., din spaţiu cu destinaţia de farmacie în spaţiu cu destinaţia de birouri consulting, avocaţi, notari.
Art. 2. (1) Se aprobă închirierea prin licitaţie publică cu strigare a spaţiului situat în Municipiul Sighişoara, str. 1 Decembrie 1918 nr. 42,  înscris în C.F. 52152-C1-U6 (nr. C.F. vechi 1669/I), sub nr. top. 1269/I, în suprafaţă utilă totală de 59,59 mp., cu destinaţia de birouri consulting, avocaţi, notari.

(2) Preţul de începere a licitaţiei va fi stabilit în baza Hotărârii Consiliului Local Sighişoara nr. 203/27.11.2014 sau se va stabili în funcţie de tarifele de bază la chiriile pentru spaţiile cu altă destinaţie decât locuinţe care aparţin domeniului public şi privat al Municipiului Sighişoara, valabile la momentul închirierii, iar chiria se va indexa cu indicele de inflaţie.

(3) Durata închirierii va fi de 5 (cinci) ani, cu posibilităţi de prelungire, prin acordul părţilor.

(4) Organizarea licitaţiei şi încheierea contractului de închiriere pentru acest spaţiu cad în sarcina S.C. Apă Termic Transport S.A.

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Direcţia Administrarea Patrimoniului din cadrul Municipiului Sighişoara şi S.C. Apă Termic Transport S.A. prin Director Oprea Mircea Ţonu.
Art. 4.  Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  2 ex. Direcţia Administrarea Patrimoniului ;

  2 ex. S.C. Apă Termic Transport S.A.
10 ex. 
A.B./G.V.
